JKN จ่อออกหุ้นกู้ 800 ลบ. ชูดอกเบี้ย 7% ขายสถาบัน-รายใหญ่ 8-10 พ.ย.นี้
JKN เตรียมออกหุ้นกู้อายุ 2 ปี มูลค่ารวม 800 ลบ. ชูอัตราดอกเบี้ยคงที่ 7% เสนอขายสถาบัน-รายใหญ่ เปิดจองระหว่างวันที่ 8-10 พ.ย.65
JKN เตรียมออกหุ้นกู้อายุ 2 ปี มูลค่ารวม 800 ลบ. ชูอัตราดอกเบี้ยคงที่ 7% เสนอขายสถาบัน-รายใหญ่ เปิดจองระหว่างวันที่ 8-10 พ.ย.65
2 พ.ย. 2565

บริษัท เจเคเอ็น โกลบอล กรุ๊ป จำกัด (มหาชน) หรือ JKN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน และมีผู้แทนผู้ถือหุ้นกู้ ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ครั้งที่ 4/2565 ครบกำหนดไถ่ถอนปี พ.ศ.2567 อายุ 2 ปี อัตราดอกเบี้ยคงที่ 7.00% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้ จำนวนเสนอขายทั้งสิ้นไม่เกิน 800,000 หน่วย คิดเป็นมูลค่าเสนอขายทั้งสิ้นไม่เกิน 800,000,000 บาท มูลค่าที่ตราไว้หน่วยละ 1,000 บาท ราคาที่เสนอขายหน่วยละ 1,000 บาท
ทั้งนี้ บริษัทจะเสนอขายหุ้นกู้ดังกล่าวต่อผู้ลงทุนสถาบัน และผู้ลงทุนรายใหญ่ ผ่านผู้จัดการการจัดจำหน่าย ได้แก่ บล.ดาโอ (ประเทศไทย), บล.เมย์แบงก์ (ประเทศไทย), บล.กรุงไทย เอ็กซ์สปริง, บล.เอเอสแอล, บล.ไอร่า, บล.บียอนด์  และ บล.หยวนต้า (ประเทศไทย) ระหว่างวันที่ 8-10 พ.ย.65